arnastofnun/IGC-2024 huggingface dataset:
S-442/2011

Mál þetta, sem dómtekið var í dag, er höfðað með ákæru útgefinni af ríkissaksóknara 8. mars 2011 á hendur X, kt. […],[…], Reykjanesbæ, fyrir tilraun til ráns, með því að hafa fimmtudaginn 14. október 2010, farið inn í verslun 10/11, Lyngási 17, Garðabæ, með hulið andlit, vopnaðir hníf, ógnað starfsmanni verslunarinnar, O-x-x T-x-x, með hnífnum og skipað honum að afhenda sér peninga. O-x-x hafi þá snúist til varnar og hafi það leitt til átaka á milli hans og ákærða sem urðu til þess að ákærði hætti við og fór út úr versluninni.

Þetta er talið varða við 252. gr., sbr. 20. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar er lög leyfa. Þá gerir verjandi kröfu um þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í […] 1993. Samkvæmt sakavottorði ákærða hefur hann ekki áður gerst sekur um refsiverða háttsemi. Við ákvörðun refsingar ber að líta til þess að ákærði er ungur að árum, hann hefur skýlaust játað brot sitt og um tilraun var að ræða. Er þetta virt honum til refsilækkunar. Til refsiþyngingar horfir að ákærði var vopnaður hnífi og til átaka kom við starfsmann. Að öllu þessu virtu þykir refsing ákærða hæfilega ákveðin fangelsi í sex mánuði, sem bundin verður skilorði, eins og nánar greinir í dómsorði.

Með vísan til 1. mgr. 218. gr. laga nr. 88/2008 ber að dæma ákærða til að greiða sakarkostnað, en um er að ræða þóknun verjanda hans sem er ákveðin 37.650 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, X, sæti fangelsi í 6 mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 37.650 krónur í sakarkostnað sem er þóknun skipaðs verjanda hans, S-kk-ef S. F-kk-ef héraðsdómslögmanns.

S-kvk-nf B-kvk-nf
S-444/2011

Mál þetta, sem dómtekið var 9. júní sl., er höfðað með ákæru lögreglustjórans á Suðurnesjum, útgefinni 28. mars 2011, á hendur J-kk-þgf P-kk-þgf, kt. 000000-0000, áður að Laugarnesvegi 78, en nú að Vesturbergi 78 í Reykjavík „fyrir fíkniefnalagabrot, með því að hafa þriðjudaginn 28. desember 2010, í vörslum sínum í risi Hlégerðis 13, Kópavogi, 74 stk kannabisplöntur og hafa um skeið fram til þess dags ræktað greindar plöntur. Auk þess að hafa í vörslum sínum 20,75 g af maríhúana sem fundust í skáp í þvottahúsi og í forstofuherbergi á Hlégerði 13..

Telst þessi háttsemi ákærða varða við 2., sbr. 4., sbr. 4. gr a, sbr 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni nr., sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að gerð verði upptæk 74 kannabisplöntur, 20,75 g af maríhúana (sic).“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfærð til refsiákvæða í ákærunni.

Ákærði hefur ekki áður sætt refsingu.

Við ákvörðun refsingar er höfð hliðsjón af því að ræktun ákærða var ekki umfangsmikil og plönturnar smáar. Þá er litið til þess að ákærða er einungis gefin að sök varsla fíkniefna og ræktun plantna án þess að það hafi verið í sölu- og dreifingarskyni. Loks er litið til þess að ákærði játaði brot sitt greiðlega, var samvinnufús við rannsókn málsins og hefur ekki áður sætt refsingu. Með hliðsjón af framangreindu þykir refsing ákærða hæfilega ákveðin fangelsi í 60 daga. Með hliðsjón af því að ákærði hefur ekki áður gerst brotlegur þykir rétt að skilorðsbinda refsinguna eins og nánar greinir í dómsorði.

Ákærði sæti upptöku á 74 kannabisplöntum og 20,75g af maríhúana.

Loks er ákærða gert að greiða þóknun skipaðs verjanda síns, S-kk-ef S-kk-ef hdl., sem þykir hæfilega ákveðin 62.750 krónur að meðtöldum virðisaukaskatti, en annan sakarkostnað leiddi ekki af málinu.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, J-kk-nf P-kk-nf, sæti fangelsi í 60 daga, en fullnustu refsingarinnar er frestað og skal hún falla niður að liðnum þremur árum frá birtingu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 74 kannabisplöntum og 20,75g af maríhúana.

Ákærði greiði þóknun skipaðs verjanda síns, S-kk-ef S-kk-ef hdl., 62.750 krónur.

R-kvk-nf B-kvk-nf

Rétt endurrit staðfestir.

Héraðsdómur Reykjaness 15. júní 2011
S-523/2011

Mál þetta, sem dómtekið var 8. nóvember sl., er höfðað með ákæru lögreglustjórans á höfuðborgarsvæðinu, útgefinni 3. maí 2011, á hendur Ó-kk-þgf H-kk-þgf A-kk-þgf, kt. 000000-0000, Mánabraut 12, Kópavogi „fyrir þjófnað, með því að hafa mánudaginn 14. febrúar 2011 í verslun Hagkaupa í Smáralind í Kópavogi, stolið ilmvatni af gerðinni Armani, að verðmæti kr. 9.499, með því að setja vöruna í jakkavasa og ganga með hana út úr versluninni án þess að greiða fyrir vöruna.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Samkvæmt sakavottorði, sem liggur frammi í málinu, á ákærði talsverðan sakarferil að baki og hefur hann sætt refsingum, sektum og fangelsi, fyrir umferðarlagabrot, fíkniefnalagabrot og brot gegn 1. mgr. 257. gr. og 1. mgr. 259. gr. almennra hegningarlaga. Þá var ákærði með dómi Hæstaréttar 29. nóvember 2007 dæmdur í 18 mánaðar fangelsi fyrir brot gegn 2. mgr. 218. gr. almennra hegningarlaga. Með dómi Héraðsdóms Reykjaness frá 15. desember 2006 var ákærði dæmdur í 30 daga skilorðsbundið fangelsi til tveggja ára og 450.000 króna sekt og sviptingu ökuréttar fyrir þjófnað og umferðarlagabrot. Þann 12. júní 2009 var ákærða veitt reynslulausn á 205 daga eftirstöðvum refsinga samkvæmt þremur dómum, þ.e. 45 daga fangelsisdómi frá 26. nóvember 2007 vegna umferðarlagabrota, 18 mánaða fangelsi samkvæmt áðurnefndum dómi Hæstaréttar frá 29. nóvember 2007 og 30 daga fangelsi samkvæmt dómi frá 13. mars 2008 vegna brota gegn 1. mgr. 259. gr. almennra hegningarlaga, umferðarlaga og laga um ávana- og fíkniefni. Ákærði rauf skilorð reynslulausnarinnar og var ákærði með dómi Héraðsdóms Suðurlands frá 22. desember 2010 dæmdur í átta mánaða fangelsi fyrir þjófnað og var óafplánuð sex mánaða og tuttugu og fimm daga refsing hans dæmd með í því máli.

Við ákvörðun refsingar er litið til þess að ákærði hefur áður gerst sekur um þjófnað, sbr. 255. gr. almennra hegningarlaga nr. 19/1940. Þá er litið til þess að um litla hagsmuni var að ræða. Þykir refsing ákærða hæfilega ákveðin 30 daga fangelsi. Í ljósi sakarferils ákærða þykir ekki unnt að skilorðsbinda refsinguna.

Enginn sakarkostnaður hefur hlotist ef meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, Ó-kk-nf H-kk-nf A-kk-nf, sæti fangelsi í 30 daga.

R-kvk-nf B-kvk-nf

Rétt endurrit staðfestir.

Héraðsdómur Reykjaness 22. nóvember 2011.
S-524/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 6. maí 2011 á hendur P-x-x O-x-x, fæddum 10. janúar 1975, nígerískum ríkisborgara, „fyrir misnotkun skjala og skjalafals, með því að hafa, þann 4. maí 2011, framvísað lögreglu á Keflavíkurflugvelli, við komu sína til Íslands með flugi nr. SK-4787 frá Osló, í blekkingarskyni bresku vegabréfi nr. […], gildistími 10.08.2009 til 10.08.2019, og grunnfölsuðu ökuskírteini frá Írlandi nr. […], útgefið 03.06.2010 bæði á nafni […].“

Þetta er talið varða við 1. mgr. 155. gr. og 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt dómaframkvæmd og með vísan til 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 77.434 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, P-x-x O-x-x, sæti fangelsi í 45 daga.

Ákærði greiði í sakarkostnað 77.434 króna þóknun verjanda hans, G-kk-ef V-kk-ef héraðsdómslögmanns.

S-kvk-nf B-kvk-nf
S-537/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur T-x-x K-x-x B-x-x, fæddum 12. maí 1986, frá Eþíópíu, „fyrir fyrir skjalafals með því að hafa miðvikudag 11. maí 2011, við vegabréfaskoðun á Keflavíkurflugvelli, við komu með flugi frá Osló, framvísað við lögreglu í Flugstöð Leifs Eiríkssonar grunnfölsuðu ítölsku ferðaskilríki með nr. 977420 með nafninu A-x-x A-x-x og grunnfölsuðu dvalarleyfi frá Ítalíu með nr. P 769987 með sama nafni, til að villa á sér heimildir.“

Háttsemi ákærða er talin varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Ákærði játaði brot sitt skýlaust fyrir dóminum eins og því er lýst í ákæru. Var farið með málið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur ekki sætt refsingu hér á landi svo vitað sé. Með hliðsjón af því og að hann hefur gengist við broti sínu, svo og dómaframkvæmd, þykir refsing ákærða hæfilega ákveðin fangelsi í 30 daga. Í ljósi dómafordæma þykja ekki vera efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins sem er þóknun skipaðs verjanda hans, U-kk-ef S-kk-ef B-kk-ef héraðsdómslögmanns, sem þykir hæfilega ákveðin 87.850 krónur að meðtöldum virðisaukaskatti.

Dóm þennan kveður upp B-kvk-nf B-kvk-nf settur héraðsdómari.

Dómsorð:

Ákærði, T-x-x K-x-x B-x-x, sæti fangelsi í 30 daga.

Ákærði greiði þóknun skipaðs verjanda síns, U-kk-ef S-kk-ef B-kk-ef héraðsdómslögmanns, 87.850 krónur að meðtöldum virðisaukaskatti.
S-547/2011

Mál þetta, sem dómtekið var í dag, er höfðað með ákæru útgefinni af ríkissaksóknara 19. maí 2011 á hendur G-kk-þgf S-kk-þgf, kt. […], fyrir brot gegn valdstjórninni, með því að hafa aðfaranótt sunnudagsins 14. febrúar 2010, í húsnæði Kiwanis við Helluhraun 22, Hafnarfirði, veist með ofbeldi að lögreglumönnunum R-kk-þgf Þ-kk-þgf G-kk-þgf og M-kvk-þgf S-kvk-þgf H-kvk-þgf, sem þar voru við skyldustörf, gripið í hálsmál R-kk-ef með báðum höndum og slegið til hans og auk þess sparkað í fætur R-kk-ef og M-kvk-ef.

Þetta er talið varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt sakavottorði ákærða hefur hann ekki áður gerst sekur um refsiverða háttsemi. Brot það sem ákærði er sakfelldur fyrir beindist að lögreglumönnum við skyldustörf og ber að líta það alvarlegum augum. Á móti kemur að hann hefur skýlaust játað brot sitt og ekki hlutust áverkar af háttsemi hans. Með vísan til alls þessa og dómaframkvæmdar þykir refsing ákærða hæfilega ákveðin fangelsi í tvo mánuði, sem bundin verður skilorði, eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, G-kk-nf S-kk-nf, sæti fangelsi í 60 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-574/2011

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum 27. maí sl. á hendur L-x-x R-x-x G-x-x, […] Danmörku, „fyrir brot gegn lögum um ávana- og fíkniefni, með því að hafa miðvikudaginn 25. maí 2011, flutt til landsins með flugi nr. 5W-902 frá Kaupmannahöfn, Danmörku, í sölu- og dreifingarskyni, 432,21 g af hassi er hann faldi í 5 pakkningum. Eina pakkningu í hvorum sokk og þrjár pakkningar um mitti sér.

Þetta er talið varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerð verði upptæk á 432,21 g af hassi, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Ákærði krefst vægustu refsingar er lög leyfa. Hann gerir þá kröfu að fangelsisrefsing, ef dæmd verður, verði skilorðsbundin að fullu og öllu. Þá gerir verjandi kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefið að sök og er brot hans rétt heimfært til refsiákvæða í ákæru.

Ákærði er fæddur í mars 1979. Hann hefur ekki sætt refsingu hér á landi. Hann hefur skýlaust játað brot sitt. Að þessu virtu þykir refsing ákærða hæfilega ákveðin fangelsi í tvo mánuði. Frá refsingunni skal draga gæsluvarðhaldsvist er hann hefur sætt frá 26. maí sl. Í ljósi aðstæðna þykir ekki fært að skilorðsbinda refsinguna.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 432,21 g af hassi sem lögreglan lagði hald á við rannsókn málsins.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins, þóknun verjanda, Á-kk-ef J-kk-ef hrl., sem þykir hæfilega ákveðin 260.000 krónur, að virðisaukaskatti meðtöldum. Annan sakarkostnað leiddi ekki af málinu.

J-kk-nf H-kk-nf héraðsdómari kveður upp þennan dóm.

D ó m s o r ð:

Ákærði, L-x-x R-x-x G-x-x, sæti fangelsi í tvo mánuði en frá þeim tíma skal draga gæsluvarðhaldsvist hans frá 26. maí sl.

Ákærði sæti upptöku á 432,21 g af hassi.

Ákærði greiði 260.000 krónur í sakarkostnað, sem er þóknun skipaðs verjanda hans, Á-kk-ef J-kk-ef hæstaréttarlögmanns.

J-kk-nf H-kk-nf
S-591/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 7. júní 2011 á hendur M-x-x S-x-x E-x-x, fæddum 12. desember 1990, ríkisborgara frá Kongó „fyrir skjalafals, með því að hafa, þann 5. júní 2011, við vegabréfaeftirlit á Keflavíkurflugvelli framvísað gagnvart landamæralögreglu á Keflavíkurflugvelli í blekkingarskyni grunnfölsuðu frönsku vegabréfi nr. […] á nafni […] og grunnfölsuðu kennivottorði nr. […] með sama nafni og fæðingardegi og var í vegabréfi.“

Þetta er talið varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 30 daga.

Með vísan til 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 77.434 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, M-x-x S-x-x E-x-x, sæti fangelsi í 30 daga.

Ákærði greiði í sakarkostnað 77.434 króna þóknun verjanda hans, U-kk-ef S-kk-ef B-kk-ef héraðsdómslögmanns.

S-kvk-nf B-kvk-nf
S-677/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum í dag á hendur A-x-x Y-x-x, fæddum 3. ágúst 1985,

talinn ríkisborgari Súdan, fyrir skjalafals, með því að hafa 23. júní 2011 framvísað við vegabréfaskoðun lögreglu í Flugstöð Leifs Eiríkssonar á Keflavíkurflugvelli, eftir komu til landsins með flugi frá Osló nr. SK 4787, grunnfölsuðu ítölsku ferðaskilríki, sagt útgefið 18. nóvember 2008 til M-x-x I-x-x A-x-x, til að blekkja vegabréfaeftirlitsmenn.

Þetta er talið varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er þess krafist að ákærða verði ekki gerð refsing en til vara er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda sem er hæfilega ákveðin 77.434 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, A-x-x Y-x-x, sæti fangelsi í einn mánuð.

Ákærði greiði í sakarkostnað 77.434 krónur sem er þóknun verjanda hans, R-kvk-ef E-kvk-ef L-kvk-ef héraðsdómslögmanns.

S-kvk-nf B-kvk-nf
S-685/2011

Mál þetta, sem dómtekið var 6. október 2011, er höfðað með ákæru lögreglustjórans á Suðurnesjum, útgefinni 30. júní 2011, á hendur D-kk-þgf S-kk-þgf V-kk-þgf, kt. 000000-0000, Syðsta-Móa, Fljótum „fyrir líkamsárás, með því að hafa, miðvikudaginn 31. mars 2010, á Njarðvíkurbraut 5, Reykjanesbæ, slegið H-kk-þf M-x-x (sic.) M-kk-nf, kt. 000000-0000 einu höggi með krepptum hnefa í andlit hans er H-kk-nf M-kk-nf lá í rúmi sínu. Afleiðingar árásarinnar voru þær að H-kk-nf hlaut skurð á vinstri augabrún sem var 2 cm langur og þurfti að sauma 4 spor til að loka skurði.

Telst þessi háttsemi ákærða varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði, sem er fæddur 1989, gekkst hinn 10. febrúar 2011 undir greiðslu sektar hjá lögreglustjóra fyrir fíkniefnalagabrot og hinn 14. mars 2011 undir viðurlagaákvörðun fyrir akstur undir áhrifum fíkniefna.

Við ákvörðun refsingar er litið til játningar ákærða og þess að hann hefur ekki áður gerst sekur um ofbeldisbrot. Með vísan til framangreinds þykir refsing ákærða hæfilega ákveðin 30 daga fangelsi, en rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 146.025 krónur í sakarkostnað, þ.m.t. þóknun skipaðs verjanda síns, S-kk-ef Þ-kk-ef Ó-kk-ef hrl., sem þykir hæfilega ákveðin 121.875 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, D-kk-nf S-kk-nf V-kk-nf, sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 146.025 krónur í sakarkostnað, þ.m.t. þóknun skipaðs verjanda síns, S-kk-ef Þ-kk-ef Ó-kk-ef hrl., 121.875 krónur.

R-kvk-nf B-kvk-nf